SGP วิ่งแรงกว่า 3% บวกสวนตลาดฯ ลุ้นทดสอบแนวต้าน 10.30 บ. โบรกฯ ชี้ Q2 เทิร์นอะราวด์
SGP วิ่งแรงกว่า 3% บวกสวนตลาดฯ ลุ้นทดสอบแนวต้าน 10.30 บ. โบรกฯ ชี้ Q2 เทิร์นอะราวด์ ล่าสุด ณ เวลา 11.12 น. อยู่ที่ 9.85 บาท บวก 0.30 บาท หรือ 3.14% สูงสุดที่ 9.90 บาท ต่ำสุดที่ 9.55 บาท ด้วยมูลค่าซื้อขาย 83.85 ล้านบาท
5 ก.ค. 2561

ผู้สื่อข่าวรายงานว่า ราคาหุ้น บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ล่าสุด ณ เวลา 11.12 น. อยู่ที่ 9.85 บาท บวก 0.30 บาท หรือ 3.14% สูงสุดที่ 9.90 บาท ต่ำสุดที่ 9.55 บาท ด้วยมูลค่าซื้อขาย 83.85 ล้านบาท ขณะที่ดัชนีตลาดหุ้นโดยรวมลบ 0.76%

ด้าน บล.เคจีไอซี (ประเทศไทย) ระบุในบทวิเคราะห์ ราคาแก็ส LPG ในตลาดโลกเดือนมิ.ย.อยู่ที่ 560 ดอลลาร์สหรัฐฯ/ตัน เพิ่มขึ้น 16.7% QTD (เทียบกับในไตรมาส 1/61 ที่ราคาแก็ส LPG ลดลง 17.2% QTD แล้วมีกำไรสุทธิราว 100 ล้านบาท) ขณะที่แนวโน้มราคาแก็ส LPG ยังทรงตัวสูงต่อเนื่อง และโดยปกติช่วงครึ่งปีหลังจะเป็น High season ของราคาแก็ส LPG (ฤดูหนาว)
รวมทั้งคาดแนวโน้มผลการดำเนินงานของ SGP จะ Turnaround จากขาดทุนสุทธิ 66 ล้านบาทในไตรมาส 2/61 และเติบโตเด่นจากไตรมาส 1/61 ขณะที่ PE ยังต่ำเพียง 10 เท่า / PBV 1.6 เท่า
ทั้งนี้ราคาหุ้นลงมาสร้างฐานที่แนวราคา 9.2 บาท ขณะที่ MACD และ RSI ยกตัวขึ้นก่อนราคาหุ้น คาดหากดีดพ้นกรอบแนวต้าน 9.6 บาทได้ ประเมินมีโอกาสทดสอบแนวต้านถัดไปที่ 10.30 บาท และถัดไปที่ 11 บาท (Stop loss 9.1 บาท)
 